CELEX: 22021D2212
Language: lt
Date: 1637712000000
Title: ES ir Tuniso asociacijos tarybos sprendimas Nr. 1/2021 2021 m. lapkričio 24 d. kuriuo susitariama dėl ES ir Tuniso strateginių prioritetų galiojimo pratęsimo [2021/2212]

2021 12 14   
               
               
                  LT
               
               
                  Europos Sąjungos oficialusis leidinys
               
               
                  L 447/7
               
            
         ES IR TUNISO ASOCIACIJOS TARYBOS SPRENDIMAS Nr. 1/2021
         2021 m. lapkričio 24 d.
         kuriuo susitariama dėl ES ir Tuniso strateginių prioritetų galiojimo pratęsimo [2021/2212]
         ES IR TUNISO ASOCIACIJOS TARYBA,
         atsižvelgdama į Europos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Tuniso Respublikos asociaciją,
         kadangi:
         
                     (1)
                  
                  
                     1995 m. liepos 17 d. buvo pasirašytas ir 1998 m. kovo 1 d. įsigaliojo Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Tuniso Respublikos asociaciją, (1) (toliau – Susitarimas);
                  
               
                     (2)
                  
                  
                     pagal Susitarimo 80 straipsnį Asociacijos taryba turi įgaliojimus priimti sprendimus, kad būtų pasiekti Susitarimo tikslai;
                  
               
                     (3)
                  
                  
                     Susitarimo 90 straipsnyje numatyta, kad Šalys turi imtis visų bendrųjų ar specialiųjų priemonių, reikalingų savo įsipareigojimams pagal Susitarimą įvykdyti, ir turi užtikrinti, kad Susitarime nustatyti tikslai būtų pasiekti;
                  
               
                     (4)
                  
                  
                     Asociacijos tarybos sprendimu Nr. 1/2018 (2) Europos Sąjunga ir Tunisas priėmė strateginius prioritetus, kuriais 2018–2020 m. laikotarpiu grindžiama partnerystė;
                  
               
                     (5)
                  
                  
                     pasikeisdamos laiškais abi pusės susitarė, kad ES ir Tuniso strateginių prioritetų, kaip pagrindinio partnerystės stiprinimo dokumento, galiojimas turėtų būti pratęstas, kol bus priimti nauji atnaujinti strateginiai prioritetai;
                  
               
                     (6)
                  
                  
                     Asociacijos tarybos darbo tvarkos taisyklių 10 straipsnyje numatyta galimybė priimti sprendimus tarp posėdžių taikant rašytinę procedūrą, jeigu abi Šalys taip susitaria,
                  
               PRIĖMĖ ŠĮ SPRENDIMĄ:
         
            1 straipsnis
            Asociacijos taryba, taikydama rašytinę procedūrą, nusprendžia, kad ES ir Tuniso strateginių prioritetų, pridėtų prie jos Sprendimo Nr. 1/2018, galiojimas pratęsiamas, kol Asociacijos taryba priims naujus strateginius prioritetus.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 24 d.
            
               
                  ES ir Tuniso asociacijos tarybos vardu
               
               
                  Pirmininkas
               
               Othman JERANDI
            
         
         
            (1)  OL L 97, 1998 3 30, p. 2.
         
            (2)  2018 m. lapkričio 9 d. ES ir Tuniso asociacijos tarybos sprendimas Nr. 1/2018, kuriuo patvirtinami ES ir Tuniso 2018–2020 m. laikotarpio strateginiai prioritetai (OL L 293, 2018 11 20, p. 39).